Title: Vyhodnotenie medzirezortného pripomienkového konania k materiálu "Návrhu stratégie financovania Európskeho fondu pre rybné hos
Author: MFSR

Vyhodnotenie medzirezortného pripomienkového konania k materiálu "Návrhu systému finančného riadenia Európskeho fondu pre rybné hospodárstvo na programové obdobie 2007-2013"

Materiál „Návrh systému finančného riadenia Európskeho fondu pre rybné hospodárstvo na programové obdobie 2007-2013“ bol predložený 21.08.2007 na medzirezortné pripomienkové konanie skráteným postupom.

Počet oslovených subjektov: 16
Stanovisko k predmetnému materiálu zaslalo do stanoveného termínu: 13 (MP SR, OVA ÚV SR, NKÚ SR, ÚV SR, MK SR, MZV SR, MDPT SR, MO SR, MVRR SR, MS SR, MPSVR SR, MŽP SR, MZ SR)
Stanovisko nezaslalo: 3 (MH SR, MŠ SR, MV SR)
Pripomienky neuplatňovalo: 8 (MK SR, MZV SR, MDPT SR, MO SR, MVRR SR, MS SR, MPSVR SR, MŽP SR)
Počet vznesených pripomienok: 23 z toho obyčajných: 23 / zásadných: 0
Počet akceptovaných pripomienok: 16
Počet pripomienok akceptovaných čiastočne: 2
Počet neakceptovaných pripomienok, z toho počet zásadných: 5 / 0
Zásadné pripomienky uplatnilo: 0

Prehľad pripomienkujúcich miest
Kancelária podpredsedu vlády SR pre európsku integráciu, ľudské práva a menšiny
Ministerstvo dopravy, pôšt a telekomunikácií SR
Ministerstvo zahraničných vecí SR
Ministerstvo vnútra SR
Ministerstvo obrany SR
Ministerstvo pôdohospodárstva SR
Ministerstvo hospodárstva SR
Ministerstvo kultúry SR
Ministerstvo školstva SR
Ministerstvo zdravotníctva SR
Ministerstvo výstavby a regionálneho rozvoja SR
Ministerstvo spravodlivosti SR
Ministerstvo práce, sociálnych vecí a rodiny SR
Ministerstvo životného prostredia SR
Najvyšší kontrolný úrad SR
Odbor vládnej agendy Úradu vlády SR

Materiál sa predkladá na rokovanie vlády SR bez rozporu.

Vyhodnotenie pripomienok
P.č. | Pripomienky | Typ | Stanovisko MF SR
Ministerstvo pôdohospodárstva SR
1. | Kapitola 3.1 „Riadiaci orgán a sprostredkovateľský orgán pod riadiacim orgánom“: str. 5 doplniť do prvého odseku vetu: „V podmienkach Slovenskej republiky plní úlohy Riadiaceho orgánu pre OP RH 2007-2013 Ministerstvo pôdohospodárstva SR.“ | O | Akceptuje sa. Text bol doplnený.
2. | Kapitola 3.1 „Riadiaci orgán a sprostredkovateľský orgán pod riadiacim orgánom“: str. 6, doplniť druhú odrážku v nasledujúcom znení: „...výročných správ a záverečnej správy…” | O | Akceptuje sa. Text bol doplnený.
3. | Kapitola 3.1 „Riadiaci orgán a sprostredkovateľský orgán pod riadiacim orgánom“: - str. 6, doplniť nasledujúce úlohy RO: • vypracovanie predbežného a priebežného hodnotenia operačného programu a zhromaždenie informácií potrebných na vykonanie následného hodnotenia v zmysle článkov 48 - 50 nariadenia Rady (ES) č. 1198/2006; • zriadenie monitorovacieho výboru operačného programu v súlade s článkami 63-66 nariadenia Rady (ES) č. 1198/2006 a usmerňovanie jeho činnosti, pričom mu poskytuje dokumenty potrebné na monitorovanie kvality vykonávania operačného programu; • zaisťovanie dodržiavania informačných a propagačných požiadaviek v súlade s článkom 51 nariadenia Rady (ES) č. 1198/2006. | O | Akceptuje sa. Text bol doplnený. V rámci prvej odrážky bol text upravený "...v zmysle článkov 48 a 49..." keďže za následné hodnotenie podľa čl. 50 zodpovedá a iniciuje ho EK.

4.

Kapitola 3.1 „Riadiaci orgán a sprostredkovateľský orgán pod riadiacim orgánom“: str.7, odstrániť nasledujúce úlohy RO: • informovanie certifikačného orgánu o pripravovaných zasadnutiach komisií na výber projektov najneskôr 5 pracovných dní pred zasadnutím; • predkladanie zápisníc zo zasadnutí komisií na výber projektov certifikačnému orgánu najneskôr do 5 pracovných dní od ich podpisu;
Odôvodnenie: Výber projektov spolufinancovaných z EFF v programovom období 2007-2013 sa nebude realizovať formou výberovej komisie, ale obdobným spôsobom ako v prípade programového obdobia 2004-2006 systémom bodovacích kritérií.

O

Akceptuje sa čiastočne. Text bol upravený nasledovne: "predkladanie zoznamu schválených projektov certifikačnému orgánu do 5 pracovných dní od ich schválenia".

5. | Kapitola 3.3 „Platobná jednotka“: str.9, doplniť do prvého odseku nasledujúcu vetu: „V podmienkach Slovenskej republiky plní úlohy platobnej jednotky platobná sekcia Pôdohospodárskej platobnej agentúry.“ | O | Akceptuje sa. Text bol doplnený.
Odbor vládnej agendy Úradu vlády SR
6. | Technické a jazykové úpravy. | O | Akceptuje sa. Text bol upravený.
Najvyšší kontrolný úrad SR
7. | Kapitola 1 str. 2 – Nariadenia upravujúce všeobecný rozpočet ES – doplniť nariadenie Komisie č. 1261/2005, ktorým sa mení a dopĺňa nariadenie Komisie č. 2342/2002. | O | Akceptuje sa. Text bol upravený a doplnený o všetky nariadenia, ktorými sa nariadenie č. 2342/2002 zmenilo a doplnilo.
8. | V časti 3.1 doplniť subjekt, ktorý vykonáva funkciu a plní úlohy a zodpovednosti riadiaceho orgánu a sprostredkovateľského orgánu pod riadiacim orgánom (ak bol určený). | O | Akceptuje sa. Text bol doplnený.
9. | V časti 3.2 uviesť útvar a subjekt, v ktorom pôsobí platobná jednotka. | O | Akceptuje sa. Text bol doplnený.
10. | V časti 3.5 uviesť subjekt, ktorý vykonáva funkciu a plní úlohy a zodpovednosti orgánu auditu. | O | Neakceptuje sa. V časti 3.5. v prvom odseku je uvedené, že funkcie orgánu auditu bude vykonávať Ministerstvo financií SR - sekcia auditu a kontroly medzinárodných finančných zdrojov.
11. | V kapitole 3 chýba popis úloh certifikačného orgánu a subjekt, ktorý bude vykonávať tieto zodpovednosti. | O | Neakceptuje sa. Funkcie certifikačného orgánu sú uvedené v kapitole 3.2. Zároveň je uvedené, že funkcie certifikačného orgánu bude vykonávať Ministerstvo financií SR.
12. | V časti 3.5, 7. bodka je uvedené, že orgán auditu zodpovedá za informácie o kontrolných zisteniach  .... kontrol vykonávaných podľa zákona č. 39/1993/ Z.z. o Najvyššom kontrolnom úrade Slovenskej republiky  (NKÚ SR) v znení neskorších predpisov. Nie je jasné, ako môže orgán auditu plniť túto úlohu, keďže podľa citovaného zákona NKÚ SR ako nezávislý štátny orgán informuje o kontrolných zisteniach Národnú radu Slovenskej republiky a voči ostatným subjektom nemá žiadne povinnosti. | O | Akceptuje sa čiastočne. Text bol upravený nasledovne: "zabezpečenie informovania certifikačného orgánu, riadiaceho...".
Kancelária podpredsedu vlády SR pre európsku integráciu, ľudské práva a menšiny
13. | V celom texte dokumentu názov „Centrálny kontaktný útvar OLAF, boj proti korupcii navrhujeme nahradiť nasledovným znením: „Odbor ochrany finančných záujmov EÚ a boja proti korupcii“. Zdôvodnenie: názov odboru bol zmenený. | O | Akceptuje sa. Text bol upravený.
14. | V tretej časti, bod 3.2, odrážka: v prípade zistenia alebo podozrenia vzniku   nezrovnalosti........... navrhujeme doplniť za slová boj proti korupcii, „najneskôr do 15 dňa druhého mesiaca nasledujúcom po štvrťroku. Zdôvodnenie: Národná stratégia o ochrane finančných záujmov ES v SR, schválená uznesením vlády č. 547 z 27. júna 2007. | O | Akceptuje sa. Text bol upravený.
15. | V tretej časti, bod 3.6, druhý odsek, odrážka: koordináciu opatrení....., text odrážky nahradiť znením: „koordináciu legislatívnych, administratívnych a operatívnych činností s cieľom zabezpečiť ochranu fin. záujmov EÚ. Zdôvodnenie: Národná stratégia o ochrane finančných záujmov ES v SR, uznesenie vlády č. 547 z 27. júna 2007. | O | Akceptuje sa. Text bol upravený.
16. | V tretej časti, bod 3.6, druhý odsek, navrhujeme doplniť odrážku s nasledovným znením: „plnenie úloh vyplývajúcich z Národnej stratégie o ochrane finančných záujmov ES v SR“. Zdôvodnenie: Národná stratégia o ochrane finančných záujmov ES v SR. | O | Akceptuje sa. Text bol doplnený.
17. | V štvrtej časti, bod 4.12, navrhujeme doplniť odrážku s nasledovným znením: „Správa o nezrovnalosti je uvedená v EUR“. Zdôvodnenie: Nariadenie Komisie ES  č. 498/2007, čl. 63, odsek 2. | O | Neakceptuje sa. Text s odkazom na čl. 63 nariadenia Komisie (ES) č. 498/2007 je uvedený v bode 2 časti 4.12.
Ministerstvo zdravotníctva SR
18. | V predkladacej správe, 4. odsek - navrhujeme doplniť uznesenie vlády, ktorým bol schválený Národný strategický plán rybného hospodárstva 2007-2013 /UV č. 993/2006),  nielen zo súkromného sektora. | O | Akceptuje sa. Text bol doplnený.
19. | V predkladacej správe, 4. odsek - navrhujeme vypustiť slovo "podnikateľov", pretože prijímatelia EFF budú aj zo sektora verejnej správy. | O | Akceptuje sa. Text bol upravený.
20. | V predkladacej správe, 4. odsek - navrhujeme doplniť, že úlohy CKO plní pre EFF riadiaci orgán. | O | Neakceptuje sa. V prípade finančného riadenia EFF nie je "CKO" subjektom, ktorý je zapojený do finančného riadenia a jeho uvádzanie v texte sa preto neodporúča.
21. | V časti 4.3.1.1., 3. odsek - opraviť čísla v zátvorke (platby z EK sú uvedené v časti 4.4.2.), nakoľko o platbách z EK hovorí časť 4.3.2. | O | Akceptuje sa. Text bol upravený.
22. | V časti 4.3.1.1., v odseku, ktorý rieši pravidlo n+2 navrhujeme zvážiť použitie pravidla n+3. | O | Neakceptuje sa. Pre EFF, v súlade s nariadením Rady (ES) č. 1198/2006, je čerpanie finančných prostriedkov rozpočtových záväzkov operačného programu na roky 2007 – 2013 možné podľa pravidla len do dvoch rokov od ich prijatia.
23. | Do materiálu navrhujeme uviesť, kto bude plniť funkciu riadiaceho orgánu. | O | Akceptuje sa. Text bol doplnený.
Ministerstvo zahraničných vecí SR
| Bez pripomienok. | |
Ministerstvo dopravy, pôšt a telekomunikácií SR
| Bez pripomienok. | |
Ministerstvo obrany SR
| Bez pripomienok. | |
Ministerstvo výstavby a regionálneho rozvoja SR
| Bez pripomienok. | |
Ministerstvo spravodlivosti SR
| Bez pripomienok. | |
Ministerstvo práce, sociálnych vecí a rodiny SR
| Bez pripomienok. | |
Ministerstvo životného prostredia SR
| Bez pripomienok. | |
Ministerstvo kultúry SR
| Bez pripomienok. | |
Ministerstvo školstva SR
| Pripomienky do termínu ukončenia MPK neboli zaslané. | |
Ministerstvo hospodárstva SR
| Pripomienky do termínu ukončenia MPK neboli zaslané. | |
Ministerstvo vnútra SR
| Pripomienky do termínu ukončenia MPK neboli zaslané. | |